C 15/150
ET
Euroopa Liidu Teataja
12.1.2022
Neljapäev, 20. mai 2021
38. rõhutab vajadust digitaliseerida täielikult tööjõu liikuvuse ja töötajate lähetamisega seotud menetlused, et parandada teavitamist ja teabevahetust riigi ametiasutuste vahel ning võimaldada tõhusat jõustamist, muu hulgas tuleks selleks luua töötajate ja tulevaste tööandjate jaoks kohaldatavate liidu õigusnormide teemal ühtne kasutajatugi, mis paikneks nii digitaalselt kui ka füüsiliselt ELAs; kutsub liikmesriike tungivalt üles täielikult toetama avalike teenuste digitaliseerimist, eriti sotsiaalkindlustusasutuste puhul, et lihtsustada Euroopa töötajate liikuvusega seotud toiminguid, tagades samas õiguste ülekantavuse ja liikumisvabadusega seotud kohustuste täitmise; rõhutab vajadust luua paremad statistilised vahendid, millega mõõta oskuste mittevastavust tööturu vajadustele Euroopa tööturgudel ning hinnata tööturgude vajadusi ja nendevahelisi erinevusi; rõhutab EURESe tähtsust ja juhib eriti tähelepanu EURESe tegevuse sidumisele tööturu vajadustega, et rahuldada esmatähtsad valdkondlikud ja oskustega seotud vajadused ning toetada tööotsijaid uue töö leidmisel; 39. palub komisjonil hinnata mõistliku aja jooksul ELA mandaati, kui asutus on täiel määral toiminud vähemalt kaks aastat; nõuab tungivalt, et komisjon kaasaks ELA töösse ja hindamisse sidusrühmad, kellel on põhjalikud teadmised eri tööturu mudelitest; 40. kutsub komisjoni üles esitama ettepanekut õigusraamistiku kohta, et reguleerida kaugtöö tingimusi kogu ELis ning tagada inimväärsed töö- ja tööhõivetingimused; 41. palub komisjonil, liikmesriikidel ja kohalikel asutustel teha koostööd sotsiaalpartnerite ja ELAga, et töötada välja spetsiifilised valdkondlikud strateegiad, millega ei edendata ja hõlbustata mitte ainult töötajate vabatahtlikku liikuvust, vaid kujundatakse ja rakendatakse ka töötajate täiendus- ja ümberõppeks vajalikke tugistruktuure, rakendatakse asjakohast avalikku poliitikat ja luuakse kvaliteetseid töövõimalusi, mis vastavad töötajate oskustele; rõhutab lisaväärtust, mida pakub oskuste ja kvalifikatsioonide kokkusobivuse vastastikune tunnustamine, mida toetavad olemasolevad tunnustamismehha­ nismid, näiteks EURESe tööalase liikuvuse portaal, Europassi digiplatvorm ja ESCO klassifikatsioonisüsteem; 42. on mures selle pärast, et juurdepääs töötajate ja tööandjate jaoks ette nähtud teabele tööjõu ja teenuste liikuvuse kohta on jätkuvalt problemaatiline; märgib, et tööhõivetingimuste ja kollektiivlepingute alane teave, mis on kättesaadav ühtsetel ametlikel riiklikel veebisaitidel, on sageli olemuselt piiratud ja juurdepääsetav ainult mõnes keeles; kutsub seetõttu komisjoni üles parandama teabele juurdepääsu ja looma selleks ametlike riiklike veebisaitide jaoks ühtse malli; 43. nõuab tungivalt, et liikmesriigid tagaksid piisava kooskõlastamise sotsiaalkindlustuse valdkonnas, sealhulgas määruse (EÜ) nr 883/2004 käimasoleva läbivaatamise ja õiguste ülekantavuse tugevdamise teel, pöörates erilist tähelepanu puudega inimeste sotsiaalkindlustushüvitiste ülekantavusele; rõhutab, et digitaliseerimine annab enneolematu võimaluse hõlbustada MVKEde piiriülest tegevust, tagades seejuures õiglase liikuvuse õigusnormidest range kinnipidamise; rõhutab, kui oluline on eelnev teavitamine ja A1-tõendi taotlemine enne töötaja piiriülese lähetuse algust; 44. rõhutab, et tööjõu liikuvust käsitlevate liidu õigusnormide jõustamine peab tagama võrdse kohtlemise põhimõtte ja mittediskrimineerimise põhimõtte järgimise ning töötajate kaitse ja vähendama tarbetut halduskoormust; 45. palub komisjonil uurida kaitse puudujääke ja kaaluda renditöö direktiivi 2008/104/EÜ läbivaatamise vajadust, et tagada renditöötajatele inimväärsed töö- ja tööhõivetingimused; 46. rõhutab, et puudega töötajatel on jätkuvalt palju takistusi, mistõttu neil on raske või võimatu kasutada täielikult teenuste vaba liikumise hüvesid; kutsub liikmesriike üles viivitamata rakendama direktiivi (EL) 2019/882 (Euroopa ligipääsetavuse akt), et tõhusalt kõrvaldada puudega töötajaid takistavad tegurid ja tagada ligipääsetavate teenuste kättesaadavus ning teenuste osutamise tingimuste sobivus; rõhutab, et äärmiselt tähtis on saavutada täielikult ligipääsetav ühtne turg, mis tagab puudega töötajate võrdse kohtlemise ning majandusliku ja sotsiaalse integratsiooni; 47.
teeb presidendile ülesandeks edastada käesolev resolutsioon nõukogule ja komisjonile.